চেইনশপ মীনা বাজারের প্রধান নির্বাহী কর্মকর্তা (সিইও) শাহীন খান বলেন, সুপারশপগুলোর কাছ থেকে বর্তমানে ভ্যাট বাবদ ৪ শতাংশ হারে টার্নওভার ট্যাক্স আদায় করে এনবিআর। এটিও অগ্রিম ব্যবসায় ভ্যাট বা এটিভি হিসাবে আমাদের কাছ থেকে কেটে রাখা হয়। এখন এটিভি বাড়ানোর কারণে আমাদের টার্নওভার ট্যাক্স কী হবে, তা নিয়ে এক ধরনের অস্পষ্টতা তৈরি হয়েছে। কর ও ভ্যাটের ক্ষেত্রে অর্থমন্ত্রীর বাজেট বক্তৃতার চেয়ে এনবিআরের এসআরও আমাদের কাছে প্রধান বিবেচ্য। এনবিআর কী নির্দেশনা দেবে, তা গতকাল রোববার (আজ) জানতে পারব আমরা।